CELEX: C2006/249/28
Language: et
Date: 2006-10-14 00:00:00
Title: Kohtuasi T-209/06: 10. augustil 2006 esitatud hagi — European Association of Im- and Exporters of Birds and live Animals jt versus komisjon

14.10.2006   
            
            
               ET
            
            
               Euroopa Liidu Teataja
            
            
               C 249/11
            
         10. augustil 2006 esitatud hagi — European Association of Im- and Exporters of Birds and live Animals jt versus komisjon
   (Kohtuasi T-209/06)
   (2006/C 249/28)
   Kohtumenetluse keel: hollandi
   Pooled
   
      Hagejad: European Association of Im- and Exporters of Birds and live Animals, Vereniging van Im- en Exporteurs van Vogels en Hobbydieren, Willem Plomp, h.o.d.n. Plomps Vogelhandel en Marinus Borgstein (esindaja: advocaat J. Wouters)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada komisjoni 25. juuli 2006. aasta otsus 2006/522/EÜ
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagejateks on esiteks ettevõtjad, kes edendavad lindude ja loomade importijate ja eksportijate huve, ning teiseks muuhulgas lindude importijad ja eksportijad. Nad vaidlustavad komisjoni otsuse 2006/522/EÜ. (1)
   
   Hagejad väidavad, et vaidlustatud otsus ei ole vajalik, kuna olemasolevad garantiinieeskirjad pakuvad piisavat kaitset.
   Nad leiavad, et see otsus on vastuolus ettevaatuspõhimõttega, kuna komisjon ei ole seda tehes tuginenud täielikule teaduslikule hindamiskorrale.
   Importimise täielik keeld on ka ebaproportsionaalne, arvestades otsuse faktilist tausta, nimelt linnugrippi nakatunud Taiwani linnud.
   Hagejad väidavad veel, et komisjon on ületanud oma võimupiire ning tegelik põhjus kaitsemeetmete avardamiseks on komisjoni soov oodata ära Euroopa Toiduohutusameti loomatervishoiu ja loomade heaolu komisjoni raporti tulemused.
   Meetmed on diskrimineerivad ka niivõrd, kuivõrd kodulinnud on nende kohaldamisalast välja jäetud.
   
      (1)  Komisjoni 25. juuli 2006. aasta otsus 2006/522/EÜ, millega muudetakse otsuseid 2005/759/EÜ ja 2005/760/EÜ, milles käsitletakse teatavaid kaitsemeetmeid seoses kõrge patogeensusega linnugripiga ja teatavate eluslindude sissetoomist ühendusse (teatavaks tehtud numbri K(2006) 3303 all) (EMPs kohaldatav tekst) (ELT 2006 L 205, lk 28).